|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 31.jūlijā** | **Nr. GND/2025/548** |
|  | **(protokols Nr.18; 48.p)** |

**Par aizņēmumu investīciju projektam “Siltumnīcefekta gāzu emisiju samazināšana un energoefektivitātes uzlabošana Gulbenes novada vēstures un mākslas muzeja ēkā”**

Investīciju projekts “Siltumnīcefekta gāzu emisiju samazināšana un energoefektivitātes uzlabošana Gulbenes novada vēstures un mākslas muzeja ēkā” atbilst Gulbenes novada pašvaldības attīstības programmas 2025.-2030.gadam investīciju plāna 2025.-2027.gadam Ilgtermiņa prioritātes IP3. Kultūras telpas attīstība un dzīves vides kvalitāte, Vidējā termiņa prioritātes VTPK1.Kultūrvide, tradīcijas, ainavas, RVK1.2. Kultūras iestāžu materiāli tehnisko bāzes pilnveidošana, projektam Nr. iK.1.2.1

Investīciju projekts “Siltumnīcefekta gāzu emisiju samazināšana un energoefektivitātes uzlabošana Gulbenes novada vēstures un mākslas muzeja ēkā” atbilst Ministru kabineta 2016. gada 12. janvāra noteikumu Nr. 35 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana valsts nozīmes arhitektūras pieminekļos” nolikumam.

Projekta mērķis ir veikt energoefektivitātes uzlabošanas pasākumus Gulbenes novada vēstures un mākslas muzeja ēkā, Pils ielā 3, Gulbenē, lai samazinātu esošos, būtiskos siltumenerģijas zudumus ēkas konstrukcijās un samazinātu CO2 emisijas vidē.

2022.gada 19.septembrī Gulbenes novada pašvaldība noslēdza pakalpojuma līgumu ar sabiedrību ar ierobežotu atbildību “Farels Solution” par projekta “Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos (II.kārta)” energoaudita un pagaidu energosertifikāta izstrādāšanu par līgumcenu 1 633,50 EUR (viens tūkstotis seši simti trīsdesmit trīs *euro* piecdesmit centi) ar PVN. 2023.gadā Gulbenes novada pašvaldība no pašvaldības budžeta ir apmaksājusi energoaudita un pagaidu energosertifikāta izstrādāšanu 1633,50 EUR apmērā.

2022.gada 6.decembrī Gulbenes novada pašvaldība noslēdza iepirkuma līgumu Nr. GNP 2022/70 ar SIA “Arhitektes Ināras Caunītes birojs” par būvprojekta izstrādi ar līgumcenu 47 916,00 EUR (četrdesmit septiņi tūkstoši deviņi simti sešpadsmit *euro* nulle centi) ar PVN un autoruzraudzību muzeja ēkas atjaunošanai un energoefektivitātes paaugstināšanai ar līgumcenu 11 239,45 EUR (vienpadsmit tūkstoši divi simti trīsdesmit deviņi *euro* četrdesmit pieci centi) ar PVN. 2023.gadā Gulbenes novada pašvaldība no pašvaldības budžeta ir apmaksājusi būvprojekta izstrādi 47 916,00 EUR apmērā.

2023.gada 31.janvārī tika noslēgts Līgums Nr. EKII-1.1/2 ar sabiedrību ar ierobežotu atbildību “Vides investīciju fonds” par projekta “Siltumnīcefekta gāzu emisiju samazināšana un energoefektivitātes uzlabošana Gulbenes novada vēstures un mākslas muzeja ēkā” īstenošanu, apstiprinot projekta attiecināmās izmaksas 1 058 948,00 EUR (viens miljons piecdesmit astoņi tūkstoši deviņi simti četrdesmit astoņi *euro* nulle centi), no tām EKII finansējums ir 900 000,00 EUR (deviņi simti tūkstoši *euro* nulle centi), bet pašvaldības līdzfinansējums ir 158 948,00 EUR (viens simts piecdesmit astoņi tūkstoši deviņi simti četrdesmit astoņi *euro* nulle centi).

Projektā tiek paredzētas ārpus projekta izmaksas 429 310,72 EUR (četri simti divdesmit deviņi tūkstoši trīs simti desmit *euro* septiņdesmit divi centi) ar PVN apmērā.

2025.gada 22.janvārī Gulbenes novada pašvaldība noslēdza iepirkuma līgumu Nr. GNP 2024/68/EKII ar SIA “BaltLine Globe” par būvuzraudzību Gulbenes novada vēstures un mākslas muzeja ēkas energoefektivitātes uzlabošanas darbiem ar līgumcenu 34 364,00 EUR (trīsdesmit četri tūkstoši trīs simti sešdesmit četri *euro* nulle centi) ar PVN.

2025.gada 25.martā Gulbenes novada pašvaldība noslēdza iepirkuma līgumu Nr. GNP 2024/71/EKII ar sabiedrību ar ierobežotu atbildību “OZOLMĀJAS” par Gulbenes novada vēstures un mākslas muzeja ēkas energoefektivitātes uzlabošanas darbiem – restaurāciju, atjaunošanu ar līgumcenu 1 298 478,67 EUR (viens miljons divi simti deviņdesmit astoņi tūkstoši četri simti septiņdesmit astoņi *euro* sešdesmit septiņi centi) ar PVN.

Ņemot vērā, ka projekta “Siltumnīcefekta gāzu emisiju samazināšana un energoefektivitātes uzlabošana Gulbenes novada vēstures un mākslas muzeja ēkā” izmaksas ir mainījušās pamatojoties uz noslēgtajiem iepirkuma līgumiem, ārpus projekta izmaksas ir kļuvušas par projekta neattiecināmajām izmaksām, 2025.gada 11.jūlijā ir apstiprināti grozījumi Nr.2 pie līguma Nr. EKII-1.1/2 ar sabiedrību ar ierobežotu atbildību “Vides investīciju fonds”, kur projekta aktualizētās kopējās izmaksas sastāda 1 393 631,62 EUR, no tām attiecināmās izmaksas sastāda 1 058 948,00 EUR, bet neattiecināmās izmaksas sastāda 334 683,62 EUR. Projekta attiecināmās izmaksas sastāv no EKII finansējuma 900 000,00 EUR apmērā, kā arī no pašvaldības līdzfinansējuma 158 948,00 EUR apmērā.

Ņemot vērā, ka 2023.gadā no pašvaldības budžeta ir veikti maksājumi 1633,50 EUR apmērā par energoaudita un pagaidu energosertifikāta izstrādāšanu un būvprojekta izstrādi 47 916,00 EUR apmērā, projekta “Siltumnīcefekta gāzu emisiju samazināšana un energoefektivitātes uzlabošana Gulbenes novada vēstures un mākslas muzeja ēkā” pašvaldības līdzfinansējuma daļa samazinās no 158 948,00 EUR uz 109 398,50 EUR.

Lai efektivizētu 2025.gada un 2026.gada pašvaldības budžeta līdzekļu izlietojumu, Gulbenes novada Centrālās pārvaldes Finanšu nodaļa iesaka investīciju projekta “Siltumnīcefekta gāzu emisiju samazināšana un energoefektivitātes uzlabošana Gulbenes novada vēstures un mākslas muzeja ēkā” pašvaldības līdzfinansējuma daļai 109 398,50 EUR apmērā, projekta neattiecināmajām izmaksām 334 683,62 EUR apmērā, kā arī EKII finansējuma 10% priekš finansēšanas daļai 90 000,00 EUR apmērā ņemt aizņēmumu Valsts kasē, kas sastāda **534 082,12 EUR** (pieci simti trīsdesmit četri tūkstoši astoņdesmit divi *euro* divpadsmit centi) apmēru.

Investīciju projekts “Siltumnīcefekta gāzu emisiju samazināšana un energoefektivitātes uzlabošana Gulbenes novada vēstures un mākslas muzeja ēkā” atbilst likuma “Par valsts budžetu 2025.gadam un budžeta ietvaru 2025., 2026. un 2027.gadam” 38.panta pirmās daļas 3.punktā noteiktajiem kritērijiem par iespēju saņemt valsts budžeta aizdevumu emisijas kvotu izsoļu ieņēmumu instrumentu līdzfinansēto projektu īstenošanai ar aizņēmuma apmēru, kas nepārsniedz projekta attiecināmo izmaksu kopsummu.

Gulbenes novada pašvaldība valsts budžeta aizņēmumu, projektam “Siltumnīcefekta gāzu emisiju samazināšana un energoefektivitātes uzlabošana Gulbenes novada vēstures un mākslas muzeja ēkā”, apgūs 2025.gadā un 2026.gadā. Investīciju projekta “Siltumnīcefekta gāzu emisiju samazināšana un energoefektivitātes uzlabošana Gulbenes novada vēstures un mākslas muzeja ēkā” valsts budžeta aizņēmums 2025.gadā sastādīs 373 857,48 EUR (trīs simti septiņdesmit trīs tūkstoši astoņi simti piecdesmit septiņi *euro* četrdesmit astoņi centi), bet 2026.gadā 160 224,64 EUR (viens simts sešdesmit tūkstoši divi simti divdesmit četri *euro* sešdesmit četri centi) apmēru.

Ņemot vērā, līgumā Nr. EKII-1.1/2 noteikto, projektu paredzēts īstenot līdz 2028.gada janvārim.

Gulbenes novada pašvaldības tiesības ņemt aizņēmumu nosaka likuma “Par pašvaldību budžetiem” 22.panta pirmā daļa, kas nosaka, ka pašvaldība, pamatojoties uz domes lēmumu, var ņemt īstermiņa un ilgtermiņa aizņēmums un uzņemties ilgtermiņa saistības. Pašvaldības domes lēmumā, ar kuru pašvaldība uzņemas ilgtermiņa saistības, paredzami arī šādu saistību izpildes finansējuma avoti. Ilgtermiņa aizņēmumi šā likuma izpratnē ir aizņēmumi, kuru atmaksas periods pārsniedz viena saimnieciskā gada ietvarus.

Ievērojot minēto un ņemot vērā faktu, ka pašvaldībai nepieciešams finansējums investīciju projekta “Siltumnīcefekta gāzu emisiju samazināšana un energoefektivitātes uzlabošana Gulbenes novada vēstures un mākslas muzeja ēkā” pašvaldības līdzfinansējuma daļas, EKII finansējuma 10% priekšfinansēšanas daļas, kā arī neattiecināmo izmaksu finansēšanai, pamatojoties uz Likuma par budžeta un finanšu vadību 41.panta piekto daļu, kas nosaka pašvaldībai ir tiesības ņemt aizņēmumus un sniegt galvojumus tikai gadskārtējā valsts budžeta likumā paredzētajos kopējo palielinājuma apjomos, likuma „Par pašvaldību budžetiem” 22.pantu, kas paredz pašvaldības tiesības ņemt aizņēmumus, 22.1 pantu, kas nosaka, ka pašvaldības ņem aizņēmumus, noslēdzot aizņēmuma līgumu ar Valsts kasi, Pašvaldību likuma 10.panta pirmās daļas 21.punktu, kurš nosaka, ka dome ir tiesīga izlemt ikvienu pašvaldības kompetences jautājumu un pieņemt lēmumus citos ārējos normatīvajos aktos paredzētajos gadījumos, kā arī ņemot vērā Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. Investīciju projekta “Siltumnīcefekta gāzu emisiju samazināšana un energoefektivitātes uzlabošana Gulbenes novada vēstures un mākslas muzeja ēkā” īstenošanai, kas atbilst pašvaldības apstiprinātajai attīstības programmai “Gulbenes novada attīstības programma 2025.-2030.gadam” un nodrošina lietderīgu investīciju īstenošanu pašvaldības autonomās funkcijas, sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm,

izpildei ņemt ilgtermiņa aizņēmumu **534 082,12 EUR** (pieci simti trīsdesmit četri tūkstoši astoņdesmit divi *euro* divpadsmit centi) apmērā no Valsts kases ar tās noteikto procentu likmi uz 20 gadiem ar atlikto pamatsummas maksājumu līdz 2027.gada jūnijam ar izņemšanu vidējā termiņā. Aizņēmuma atmaksu garantēt ar Gulbenes novada pašvaldības budžetu. Aizņēmumu izņemt 2025.gadā un 2026.gadā.

2. UZDOT Gulbenes novada Centrālās pārvaldes Finanšu nodaļas ekonomistei A. Zagorskai nodrošināt dokumentu sagatavošanu un iesniegšanu Finanšu ministrijas Pašvaldību aizņēmumu un galvojumu kontroles un pārraudzības padomei.

3. PILNVAROT Gulbenes novada pašvaldības domes priekšsēdētāju parakstīt aizdevuma līgumu.

Gulbenes novada pašvaldības domes priekšsēdētājs N. Mazūrs